**Ձմեռը Պրոստոկվաշինոյում** (ռուս.՝ Зима в Простоквашино), 1984 թվականին նկարահանված խորհրդային մուլտֆիլմ։ Պրոստոկվաշինո գյուղի և նրա բնակիչների մասին պատմող մուլտֆիլմի վերջին մասը։ Դրան նախորդում են «Երեքը Պրոստոկվաշինոյից» և «Արձակուրդները Պրոստոկվաշինոյում» մասերը։ Այն ստեղծվել է Էդուարդ Ուսպենսկու «Քեռի Ֆյոդորը, կատուն և շունը» պատմվածքի մոտիվներով։

Սյուժե
------

Մատրոսկինն ու Շարիկը վիճել են և միմյանց հետ չեն խոսում։ Ապրում են ինչպես «շուն ու կատու»։ Վեճի պատճառն այն է եղել, որ Շարիկը Մատրոսկինի գումարով իրեն նորաոճ մարզակոշիկներ է գնել։ Նրանք միմյանց հետ շփվում են Պեչկինի միջոցով։ Մատրոսկինը նամակ է ուղարկում Ֆյոդորին և հայտնում կատարվածի մասին։ Դժվար է պատկերացնել՝ ինչով կավարտվեր այս ամենը, եթե Նոր տարուն Պրոստոկվաշինո չժամանեին Քեռի Ֆյոդորն ու հայրը. մայրը մնում է քաղաքում, որովհետև Ամանորին ելույթ պետք է ունենար։ Նրանք ժամանում են հին մեքենայով, որը ձյան պատճառով մնում է ճանապարհին։ Մատրոսկինն ու Շարիկը շտապում են օգնությամբ։

Մատրոսկինն ու Շարիկը հաշտվում են և սկսում պատրաստել Ամանորին։ Պեչկինն ուզում էր գնալ, որովհետև հեռուստացույցը չէր աշխատում, իսկ նա չէր պատկերացնում Ամանորն առաց հեռուստահաղորդումների։ Որոշում են վերանորոգել։ Պեչկինը մնում նաև։ Շուտով պետք է ելույթ ունենար Ֆյոդորի մայրը, բայց հեռուստացույցի ձայնը չէր աշխատում։ Բոլորն սկսում են նայել ելույթը և ի զարմանս նրանց հայտնվում մայրը՝ դահուկներով։

Մուլտֆիլմն ավարտվում է վերջինիս խոսքերով՝ «Չէ որ ես ասել էի, որ առանց Պրոստոկվաշինոյի չեմ կարող ապրել»։

Երաժշտություն
-------------

Կոմպոզիտոր Եվգենի Կրիլատովը գրել է երաժշտությունը։ «Եվ ես գնալով ավելի լավ եմ հասկանում» երգը (ռուս.՝ «А я всё чаще замечаю» կատարում է Օլեգ Տաբակովը, իսկ «Кабы не было зимы» երգը կատարում է Վալենտինա Տոլկունովան։ Այս երգը թողարկվել է «Մելոդիա» ընկերության «Երգեր մուտֆիլմերից» մանկական ձայնասկավառակում, ապա նաև «Սվեմա» աուդիոձայներիզում։ 1990 թվականին երգը թողարկվել է «Թվիք լիրեկ» ընկերության մի քանի ձայնասկավառակներով և կոմպակտ սկավառակներով։ Իսկ 1999-ին տարբեր ընկերություններ թողարկում են MP3 տարբերակով։

Ստեղծողներ
----------

|  |  |
| --- | --- |
| **Ռեժիսոր** | Վլադիմիր Պոպով |
| **Սցենարիստ** | Էդուարդ Ուսպենսկի |
| **Նկարիչներ** | Արկադի ՇերԼևոն Խաչատրյան |
| **Անիմատորներ** | Ռենատա ՄիրենկովաՎլադիմիր Վիշեգորոդցև Մարինա ՈսկանյանցՄարինա ՌոգովաՆատալիա Բոգոմոլովա |
| **Օպերատոր** | Քաբուլ Ռասուլով |
| **Ղեկավար** | Լյուբով Բուտիրինա |
| **Կոմպոզիտոր** | Եվգենի Կռիլատով |
| **Հնչյունային օպերատոր** | Բորիս Ֆիլչիկով |
| **Խմբագիր** | Ռաիսա Ֆրիչինսկայա |
| **Մոնտաժ** | Նատալիա Ստեպանցևա |
| **Կրկնօրինակողներ** | Մարիա Վինոգրադովա - քեռի ՖյոդորՕլեգ Տաբակովակով - ՄատրոսկինԼև Դուրով - ՇարիկԳերման Կաչին - հայրՎալենտինա Տալիզինա - մայրԲորիս Նովիկով - ՊեչկինԳեորգի Վիցին - Կուղբ |
|

Ծանոթագրություններ
------------------

1. ↑

Արտաքին հղումներ
----------------

* «Не надо бояться быть глупым, смешным, нелепым» Сергей Капков Интервью с Олегом Табаковым, газета "Газета",15.08.2005 (ռուս.)
* *Сергей Капков* Интервью АРКАДИЙ ШЕР։ «В третьей серии я совсем обнаглел – кота сделал еще толще и надел на него шапку», «ГАЗЕТА» 20 сентября 2004 г. (ռուս.)
* Մուլտֆիլմի երգի բառերը (ռուս.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database · Animator.ru |

 |